Тюбинген шкулĕ

Тюбинген шкулĕ () — Тюбингенри турсăмахлăх семинарийĕ çумĕнче Ф. Х. Баур никĕсленĕ экзегетикăри евангели (лютеран) шкулĕ. Çак шкулта Библие тĕпчес ĕçре историри мелсемпе усă курма тытăннă.

Гегелĕн диалектикăллă философийĕ витĕмĕнче пулнă. Çавăнпа Çĕнĕ Халал çине вĕсем «павлинизм» тата «петринизм» хирĕçтăнăлăхĕ (тепĕр майлă, Павăл апостолпа Петĕр апостол шухăшĕсен хирĕçтăнăлăхĕ) пек пăхнă. Баур пĕрремĕш Çĕнĕ Халала II ĕмĕрте хатĕрленĕ, унти чи малтанхи кĕнекисем Павăл калани тата Апокалипсис пулнă, тенĕ.

Тюбинген шкулĕнчи радикаллă элчи Давид Штраус пулать, Францире унăн идейисене сараканĕ — Эрнест Ренан. 1840-мĕш çулсенче  Тюбинген шкулĕн хăвачĕ ӳссе пынă та 1860-мĕш çулсем патнелле ӳкĕме кайнă.

Хăш чухне малтанхирех XVIII ĕмĕрти Шторр никĕсленĕ, рационализм философиллĕ Ватă Тюбинген шкулне палăртаççĕ.

 Асăрхавсем 

 Литература 
 Тюбингенская школа богословия, Куропаткина О. В., 2016

Категори:Либераллă теологи
Категори:Христиан турсăмахлăхĕ
Категори:Лютерансен теологи
Категори:Библеистика
Категори:Герменевтика
Категори:Гегельянлăх